เราทำอะไรอยู่วะเนี่ย
อาราคาวะ กุริโกะ ว่าที่นักแสดงราคุโกะชื่อก้อง
มาเดินสะกดรอยตามอาจารย์ตัวเองเนี่ยนะ
ขอโทษนะครับอาจารย์ ทุกอย่างมันเริ่มจากเมื่อวาน
จะสอนวิธีหาปลาให้ แบบจับมือวางเลยเหรอ
(อาราคาวะ กุริโกะ)
โอ๊ย ไม่ต้อง บอกแค่เคล็ดลับก็พอแล้ว
กุริโกะ ถามอะไรหน่อยสิ
อ้าว ริอิจิ มีอะไรเหรอ
กุริโกะเป็นศิษย์อาจารย์ชิงุมะใช่มั้ย
เออดิ ฉันนี่แหละ ลูกศิษย์คนสุดท้ายของอาราคาวะ ชิงุมะ
แอบพูดยากนิดนึงนะ
แต่จริงเปล่าที่เขาว่า อาจารย์ชิงุมะคบอยู่กับสาวแกล
หา ว่าไงนะ
หลายคนบอกว่าเห็นอาจารย์เดินคู่กับสาว
- เรื่องจริง… - เอ๊ะ
ก็บ้าแล้ว
เข้าไปแล้ว
(คาราโอเกะ)
ร้านคาราโอเกะเหรอ
ห้องนั้นสินะ
นี่มัน…
เรื่องจริงว่ะ
สองคนนี้ทำอะไรกัน
ราคุโกะเหรอ หรือเล่นโรลเพลย์
แต่หน้าอาจารย์
ซีเรียสสุดๆ
เอ่อ คุณลูกค้าครับ
- เอ๊ะ - มีอะไรรึเปล่าครับ
เอ่อ อ่า ไม่ใช่นะครับ
คือผม…
คุณลูกค้า!
ไอ้บ้า
แกสะกดรอยตามฉันเพราะเชื่อข่าวลือบ้าๆ เรอะ
ทำอะไรไม่เข้าเรื่อง
รู้จักละอายซะบ้าง
ก็ทำตัวลับๆ ล่อๆ เองไม่ใช่เหรอ
คนเขาถึงได้สงสัย
หา รู้มั้ยว่าปากมากกับใครอยู่ ยัยบ้านี่
อาจารย์ ยัยเด็กนี่เป็นใคร
โอซากิ อาคาเนะ
- ลูกสาวชินตะ - หา
หวัดเด
ยัยนี่
ลูกสาวพี่ชินตะที่โดนไล่ออก จากสำนักเมื่อหกปีก่อนเหรอ
เรื่องนั้นช่างเถอะค่ะ
ราคุโกะที่หนูเล่นเป็นไงบ้าง
อาจารย์สอนราคุโกะให้หนูมาหกปี ตั้งแต่วันนั้น
แต่หนูยังไม่ได้รับอนุญาต ให้แสดงราคุโกะต่อหน้าคนอื่นเลย
ปีนี้หนูอายุ 17
และอยู่ม.หกแล้วนะคะ
ยังไม่เปลี่ยนใจงั้นรึ
ค่ะ
หนูจะเป็นชินอุจิแห่งสำนักอาราคาวะให้ได้
หนูจะเป็นชินอุจิ
และแสดงให้เห็นว่าฝีมือของป๊านั้นสุดยอดแค่ไหน
แสดงให้ทุกคนเห็น
ให้คนคนนั้นเห็น
หนูจะพิสูจน์ให้เห็นเอง
รับหนูเป็นลูกศิษย์ด้วยเถอะค่ะ
เวลาผ่านไปเร็วจริงๆ น้อ
จะให้รับเธอเป็นศิษย์เหรอ
อาคาเนะ เธอยังเรียนประถมอยู่เลย
ทำไมถึงอยากเป็นนักแสดงราคุโกะล่ะ
เกิดอะไรขึ้น
ป๊าหนู
เข้าไปทำงานในบริษัทขายคอนกรีต
ป๊าบอกว่าจะมัวเศร้าตลอดไปไม่ได้
- ครับ ได้ครับ - เลยหางานทำ
- เดี๋ยวผมเข้าไปครับ - แล้วป๊าก็งานยุ่งทุกวัน
แต่เพราะอย่างนั้น
ป๊าเลยหาเงินได้เยอะกว่าสมัยแสดงราคุโกะ
จนพาหนูกับแม่ไปกินข้าวนอกบ้านได้
แบบนั้นก็ดีแล้วนี่
ทุกคนก็พูดแบบนี้
"ดีแล้วละ"
ดีแล้ว…
ที่ป๊าเลิกแสดงราคุโกะ
ดีแล้วที่โดนไล่ออก
แต่อาคาเนะชอบราคุโกะที่ป๊าเล่น
พูดอยู่คนเดียวแต่กลับเห็น คนหลายคน เห็นบรรยากาศรอบๆ
เหมือนร่ายเวทมนตร์
หนูเสียใจมากที่จะไม่ได้เห็นป๊าแสดงราคุโกะอีก
แต่…
ตอนป๊าเลิกแสดงราคุโกะ
ทุกคนกลับบอกว่าป๊าเป็นผู้เป็นคนขึ้น
แล้วก็หัวเราะกันใหญ่
มีอาคาเนะเศร้าอยู่คนเดียว
ทุกครั้งที่มีคนบอกว่า "ดีแล้ว"
หนูรู้สึกเหมือนโดนพูดใส่ว่า ป๊าแสดงราคุโกะไม่ได้เรื่อง
หนูไม่ชอบเลย เจ็บใจด้วย
หนูเลยตัดสินใจแล้ว
หนูจะเป็นชินอุจิให้ได้ แล้วพิสูจน์ให้ดูว่าป๊าแสดงราคุโกะเก่งแค่ไหน
โตขึ้นเยอะเลยนะเนี่ย
โตขึ้นเยอะจริงๆ
คนที่จบม.ปลายแล้วฝากตัวเป็นศิษย์เลย
สมัยนี้หาได้ยากแล้ว แต่ก็ใช่จะไม่มีเลย
ถ้าจะมีปัญหาอะไร
คงเป็นที่เราเองนี่แหละ
เราไม่มีคุณสมบัติพอจะรับใครเป็นศิษย์แล้ว
แต่ว่า…
(โยชิโนะ ซากิ)
แป๊บนะอาคาเนะ
ฮัลโหล
อ้อ ไม่ได้คุยกันนานเลยนะครับ
ครับ
อ้าว แย่เลยสิครับ
เดี๋ยวผมจะลองหาให้
แล้วจะโทรกลับนะครับ
อาจารย์ มีอะไรเหรอครับ
คุณโยชิโนะที่คาเฟ่ราคุโกะโทรมา
กำลังหานักแสดงไปเล่นวันนี้
ทำไมกะทันหันจัง
เห็นว่านักแสดงที่เล่นเดี่ยววันนี้มาไม่ทันน่ะ
เหรอครับ
รับทราบครับ ผมไปเอง…
อืม อาคาเนะ เธอไปซิ
- เอ๊ะ ได้เหรอคะ - อ้าว
อาคาเนะ การฝากตัวเป็นศิษย์หมายความว่า เธอตั้งใจจะเป็นนักแสดงราคุโกะมืออาชีพ
ลองไปดูสิว่าโลกของมืออาชีพมันเป็นยังไง
ได้เลยค่ะ
หนูจะเล่นให้ฮาระเบิด เอาให้อึ้งทั้งร้านไปเลย
รอดูได้
(คาเฟ่ราคุโกะ)
อ้าว กุริจัง
วันนี้รบกวนด้วยนะจ๊ะ
เปล่าครับ คือ…
คนแสดงวันนี้ไม่ใช่ผม
แต่เป็นคนนี้ครับ
หา
แม่หนูนี่เหรอ
คุณโยชิโนะใช่มั้ยคะ
เอ่อ จ้ะ
หนูได้รับไหว้วานจากอาจารย์อาราคาวะ ชิงุมะ ให้มารับหน้าที่แสดงแทน
ชื่อโอซากิ อาคาเนะค่ะ
หนูจะพยายามให้ดีที่สุดให้สมกับที่ได้รับโอกาส
ฝากตัวด้วยนะคะ
อะไรเนี่ย แม่สาวคนนี้
เป็นเด็กดีนี่นา
ฉันเองก็รบกวนด้วยนะจ๊ะ
(อาคาเนะ)
อาคาเนะนี่ใครน่ะ
ไม่มีชื่อสำนักเหรอ แปลกจัง
มาจากสำนักอะไรนะ
เอ๊ะ ยังไม่ได้เป็นศิษย์เหรอ
แถมเพิ่งแสดงครั้งแรกด้วย
ถ้าผิดพลาดอะไรขึ้นมาเดี๋ยวผมรับหน้าเอง ให้เขาแสดงเถอะครับ
กุริจังว่างั้นก็จริง แต่จะไหวมั้ยน้อ
พอเพลงขึ้น เธอออกไปได้เลยนะ
- นี่ ฟังอยู่รึเปล่า - อ๊ะ
อ่า จริงด้วยเนอะ
กิโมโนที่ยืมมาจากอาจารย์ใส่ได้พอดีเลย
เธอประหม่าใช่มั้ย
เอ๊ะ หา เปล่าสักหน่อย
ฟังนะ
เขียนคันจิคำว่า "คน" บนมือข้างที่ถนัดแล้วทำท่ากินเข้าไปซะ
เขียนคำว่าคนไว้บนมือข้างที่ถนัด
จะทำให้เรากำคนดูได้อยู่หมัดไงล่ะ
บางครั้งอาจารย์ก็ทำนะ เวลาเล่นบนเวทีใหญ่
อาจารย์ทำด้วยเหรอ
นั่นไง ประหม่าจริงๆ ด้วย
อย่าแซวน่า
อย่ากดดันตัวเองมากไปล่ะ
จริงๆ นายก็เป็นคนดีนี่หว่า
ทำไมต้องพูดเหมือนผิดคาดด้วยฟะ
โทษจ้า แซวเล่นๆ
ขอบคุณนะ
หายตื่นเต้นนิดนึงแล้ว
เอาละ
ลุยละนะ
(อาคาเนะ)
โห คนเยอะจัง
ไม่สิ เรารู้อยู่แล้ว
ว่าคนจะเยอะ
แต่พอมองจากบนเวที
มันโคตรกดดันเลย
แถมยังรู้สึก…
เหมือนอยู่ตัวคนเดียว
แต่เราเลือกจะมาอยู่บนเวทีด้วยตัวเอง
อย่าเพิ่งท้อ อย่าหนี
แสดงออกไปเลย
ทุกสิ่งที่เราสั่งสมมา
ทุกสิ่งที่อยู่ในตัวเรา
แสดงออกไปตรงนี้ เดี๋ยวนี้
ให้หมดทุกอย่าง
แหม ไม่ว่าใครก็คงมี สิ่งที่ตัวเองชอบและไม่ชอบใช่มั้ยคะ
ค่อยยังชั่ว เริ่มพูดแล้ว
เสียงดังฟังชัด ท่าทางก็ดูมั่นใจ
ตกใจหมดเลย โอย ใจแทบวาย
ราคุโกะคือการแสดงบทสนทนา
ผู้แสดงต้องรับบทบาท เป็นตัวละครทั้งหมดในเรื่องด้วยตัวคนเดียว
และเล่นบทพูดคุยกัน เพื่อเรียกเสียงหัวเราะ
มันขดตัวงี้ ชูหัวขึ้น อ้าปากกว้าง
แลบลิ้นแผล่บๆๆ
งูโผล่มาเลยนะ งูตัวเป็นๆ
ข้าละหัวใจจะวาย
เฮอะ จริงเร้อ
แล้วเอ็งล่ะ กลัวอะไรบ้าง
"กลัวมันจู"
หนุ่มๆ ในเมืองคุยกันว่าแต่ละคน กลัวอะไรบ้าง จนนำไปสู่เรื่องวุ่นวาย
เป็นเรื่องเล่าราคุโกะแบบดั้งเดิม
แต่ว่า…
ข้ากลัวอยู่อย่าง
นั่นไงล่ะ
ตายจริง อะไรกันเนี่ย
เด็กที่ยังไม่ได้เข้าเป็นศิษย์ แถมวันนี้เพิ่งแสดงครั้งแรก
เล่นดีขนาดนี้ได้ยังไงกัน
ข้าไม่อยากจะพูดเลย
ข้ากลัวมันจู
หา
มันจูเรอะ
มันจูเนี่ยนะ
หรือว่ามีแมลงชื่อมันจู
ไม่รู้ทำไม รู้สึกคุ้นเคยจัง
ไอ้นั่นมันกลัวขนมมันจูว่ะ
ถ้ามันเห็นมันจูแล้วตาย ก็แปลว่า "มันสู้" น่ะสิ
ชินจัง
มันจู
ข้าบ่นว่ากลัวมันจู
พวกเอ็งเลยรวมหัวกันซื้อมันจู กะจะฆ่าข้าให้ตายเรอะ
มันจู กลัวแล้ว
มันจู กลัวจังเลย โอยกลัวๆ
มันจู ฮือ กลัวแล้วๆ
กลัวไม่ไหวแล้ว
ไส้อะไรเนี่ย
ถั่วบดนี่นา
แล้วอันนี้ล่ะ
มันจูแป้งโซบะเหรอ
กลัวแล้วๆ
อะไรของเอ็งวะเนี่ย
อ้าวๆ ไอ้ที่ประหม่าเมื่อกี้ไปไหนหมดแล้วล่ะ
เพิ่งขึ้นแสดงครั้งแรกแต่ไม่ตื่นเวทีเลย
ปัดโธ่ แบบนี้ที่น่ากลัวไม่ใช่มันจูแล้ว
เธอนั่นแหละน่ากลัวที่สุด
(จิมโบโจ ถนนฮาคุซังโดริ)
แย่ที่สุด
อุตส่าห์ได้แสดงเดี่ยว ที่คาเฟ่ราคุโกะอย่างที่รอคอย
แต่ดันมีรถชนกัน เลยติดแหง็กอยู่บนรถบัสตั้งสามชั่วโมงครึ่ง
ขำไม่ออกเลย
ผู้ชมคงรอกันเงกแล้ว
จะโผล่หน้าไปยังไงดีล่ะเนี่ย
กลัวมันจูจังโว้ย
จะเกินไปแล้วนะอาจารย์ชิงุมะ
(ถึงคุณโยชิโนะ)
อยู่ๆ ก็ส่งเด็กคนนี้มาโดยไม่บอกอะไร แล้วยังให้วิจารณ์การแสดงอีก
แล้วฉันจะวิจารณ์อะไรได้ แสดงเก่งขนาดนี้
ไอ้บ้าเอ๊ย
นี่เอ็ง
ทำเป็นพูดว่ากลัวมันจูอย่างนู้นอย่างนี้ สุดท้ายก็กินจนเกลี้ยง
สรุปเอ็งกลัวอะไรกันแน่
แหม ตอนนี้ข้าชักจะกลัวชาอร่อยๆ แล้วสิ
เก่งมาก
ขอบคุณนะ
แสดงครั้งแรกเป็นไงบ้าง
เหนื่อยกว่าที่คิดเยอะเลย
ก็เล่นพูดคนเดียวตั้ง 20 กว่านาที
แต่เหนื่อยแบบนี้ฉันยินดีนะ
เจ้าของร้านจะให้แสดงอีกรอบมั้ยน้า
อย่าเพิ่งได้ใจไปน่ายัยบ๊อง
เก่งมาก!
เก่งสุดๆ สุดยอด
เพิ่งอายุสิบกว่าเองใช่มั้ย อายุน้อยกว่าฉันอีก
ไม่อยากจะเชื่อ
ฟังแล้วสัมผัสได้ถึง ความวุ่นวายในย่านห้องแถวเลย
น้ำเสียงและจังหวะการเล่า คล้ายอาจารย์ชิงุมะแต่ก็แตกต่าง
ปกติเธอแสดงที่ไหนเหรอ
- เฮ้ย นายนี่เอง - บอกหน่อยสิ บอกหน่อย
เห็นด้วยนะว่าน่าต่อย
- แต่เขาต้องแสดงคนต่อไป - หา
แล้วไงล่ะ
อูยเจ็บ
ขอโทษๆ
พอเจอนักแสดงราคุโกะเก่งๆ แล้วมันห้ามตัวเองไม่อยู่น่ะ
เธอเล่นเรื่อง "กลัวมันจู" ออกมาดีมากๆ
โดยเฉพาะตอนเคี้ยวมันจู
เธอเคี้ยวมันจูเกาลัดกับมันจูแป้งคุสุไม่เหมือนกัน
ทำเอาฉันร้องโอ้โหเลย
เอาละ ถึงตาฉันแล้ว
แต่เดี๋ยวก่อน
เธออุตส่าห์ขึ้นไปช่วยเปิดเวทียื้อเวลาให้
จะให้เธอดูฉันแสดงเดี่ยวฟรีเป็นกรณีพิเศษละกัน
ว่าไงนะ
คอยดูข้างเวทีแล้วเรียนรู้ไว้นะ
มั่นหน้าเป็นบ้า
ใครจะไปดู
ไม่เห็นเป็นไรเลย เรียนรู้ไปเถอะ
เขาเพิ่งฝากตัวเป็นศิษย์ได้สองปี ก็ได้เป็นฟุตัทสึเมะตอนอายุ 19
เป็นนักแสดงราคุโกะที่ใครๆ ก็พูดถึงเชียวนะ
ดูไว้ก็ไม่มีอะไรเสียหายหรอก
ถึงจะน่าหมั่นไส้ แต่การแสดงราคุโกะของเขา…
มีเสน่ห์เลยละ
ขออภัยด้วยนะครับที่ให้ทุกท่านรอกันนาน
แต่วันนี้ทุกท่านโชคดีมากนะครับ
เพราะน้องที่เล่นเปิดทั้งน่ารัก ทั้งฝีมือดี
ไม่รู้ไปฝึกกับใครมา น่าชมเชยจริงๆ
โลกเรามีศิลปะหลายแขนง ไม่ใช่แค่ราคุโกะ
แต่ไม่ว่าจะศิลปะแขนงไหน การฝึกฝนจนเชี่ยวชาญก็ไม่ใช่เรื่องง่าย
ว่ายังไง อยู่ไหม พ่อเฒ่า
อ้าว ฮัตสึ มีอะไรเรอะ
ค่อยยังชั่วหน่อย พ่อเฒ่าอยู่
ฉันอยากเป็นที่หมายปองของสาวๆ
พ่อเฒ่าว่าทำยังไงดี
(ร้านรับฝึก)
มาถามข้า แล้วข้าจะช่วยเอ็งยังไงเนี่ย
เรื่องเล่าเคล้าเสียงดนตรีเกี่ยวกับ ชายหนุ่มที่ทั้งยาจก ทั้งขี้เหร่
แต่อยากมีสาวหมายปอง เลยไปเรียนร้องเพลงที่ร้านรับฝึก
ถ้างั้นอิฉันจะสอนร้องเพลงให้ดีไหมคุณท่าน
อ้อ เอาสิๆ
งั้นรึเจ้าคะ ถ้างั้น…
มีเพลงนึงชื่อ "ผมสยาย"
หืม ไอ้ที่เกิดขึ้น
เพราะรถติดเมื่อกี้น่ะเรอะ
นั่นมัน "ผมมาสาย" เจ้าค่ะ
นักแสดงราคุโกะคนนึงเขาว่าซั่น
ต่างกับเมื่อกี้เป็นคนละคน
เซ็กซี่มีเสน่ห์สุดๆ
ทำไมถึงแสดงเป็นผู้หญิงได้มีเสน่ห์เย้ายวนขนาดนี้
อิฉันจะร้องให้ฟังรอบนึง
ฟังแล้วจำให้ได้นะเจ้าคะ
เริ่มได้เลย
หากว่าอิฉัน…
โห เพราะเวอร์
เป็นนกอุงุยสุ
คงได้เกาะต้นไม้ในสวนบ้านท่าน
ร้องเพลงได้ด้วย
ประมาณนี้เจ้าค่ะ
เอ่อ ต่อไปตาฉันเหรอ
เชิญเลยเจ้าค่ะ
หนึ่ง สอง
หากว่าอิฉัน
เป็นนกอุงุยสุ
อย่าลืมหายใจด้วยเจ้าค่ะ
เก่งจนน่าเจ็บใจใช่มั้ยล่ะ
จุดแข็งในการแสดงของเขาคือความเย้ายวน
เขาเล่นเป็นตัวละครเซ็กซี่มีเสน่ห์ได้
ทำให้พลิกบทกับตัวละครบ๊องๆ เรียกเสียงฮาจากคนดูได้ดีเลยละ
เขาเป็นใครกัน
อาราคาวะ ไคเซ
(อาราคาวะ ไคเซย์)
หลังการสอบเลื่อนขั้นชินอุจิเมื่อหกปีก่อน
เขาคือคนเดียวที่อาราคาวะ อิชโช ยอมเลื่อนขั้นให้เป็นฟุตัทสึเมะ
(กล่องแบบสอบถาม)
(เล่นบทผู้หญิงแจ่มมาก)
มีแต่คนเขียนถึงเขา
เราว่าตัวเองก็เล่นได้ดีแล้วนะ
- แต่ว่า… - โห
อ่านแล้วชื่นใจจังแฮะ
ตกใจแรงไปปะ เสียใจนะเนี่ย
เห็นตั้งใจอ่านน่าดู
สนใจฉันเข้าแล้วเหรอ
เปล่าเลยค่ะ
อ้อเหรอ ว่าแต่
อาคาเนะจังเป็นศิษย์อาจารย์ชิงุมะใช่มั้ย
เปล่าค่ะ ยังไม่ได้เป็น
เหรอ ถ้างั้น…
อาคาเนะจังมาเป็นศิษย์อาจารย์อิชโชด้วยกันมั้ย
ไม่มีวัน
ตอบไม่คิดเลยเหรอ เศร้าอะ
นี่ฉันชวนจริงจังนะ
อาจารย์ฉันกำลังตามหานักแสดงราคุโกะรุ่นใหม่
เพื่อปฏิวัติวงการราคุโกะที่เน้นแต่ลำดับอาวุโส
อาจารย์ฉันจะตัดสินจากฝีมือเท่านั้น
ถือเป็นเงื่อนไขที่เอื้อต่อพวกเรามากนะ
อาคาเนะจังก็มาร่วมด้วยสิ
จริงเหรอ ถ้างั้น…
ฉันจะไปขอเป็นศิษย์อาจารย์ชิงุมะเดี๋ยวนี้แหละ
ขอบคุณค่ะ ไปละ
อ้าว เดี๋ยวสิ ไหงงั้น
คุณบอกเองไม่ใช่เหรอ
ว่าอาจารย์จะตัดสินจากฝีมือเท่านั้น
อ้อ ใช่
คุณอาราคาวะ ไคเซ
วันนี้ฉันแพ้ก็จริง แต่อีกไม่นานตามทันแน่
คอยดูให้ดีละกัน
อาคาเนะจัง
ดูสิๆ
มีคนเขียนถึงเธอเยอะเลยนะ
ฉันเอาไปถ่ายเอกสารมาให้เลยช้าหน่อย
อ้าว อาคาเนะจังไปไหนแล้ว
ไป กลับกัน
อ้าว
สงสัยกลับไปแล้วมั้งจ๊ะ
ไหงงั้นเนี่ย
เรื่องเล่าสั้นๆ ของอาคาเนะ
ขึ้นแสดงครั้งแรกสนุกจัง
ถือว่าเล่นได้ไม่เลวเลยนะ
ก่อนเข้าสำนักก็ดูราคุโกะหลายๆ แบบไว้ล่ะ
ค่า
อ้อใช่ เดี๋ยวรุ่นพี่คนนี้จะบอกให้เอง
ว่าไปดูราคุโกะที่ไหนได้บ้าง
ไม่ต้องหรอก รู้อยู่แล้ว
ไม่ต้องเกรงใจน่า
ที่แรกคือ "โยเสะ" โรงละครที่สร้างขึ้น เพื่อให้คนมาดูการแสดงโดยเฉพาะ
ถ้าเป็นโยเสะแบบที่เรียกว่า "โจเซกิ"
จะมีแสดงทุกวัน 365 วัน ตั้งแต่เช้ายันค่ำเลยล่ะ
นอกจากราคุโกะก็มีแสดงเล่าเรื่องแบบโคดัน แสดงตลกมันไซ แสดงตัดกระดาษคามิคิริ
มีศิลปะการแสดงให้ดูหลายอย่างเลย
ถ้ามีที่ว่าง วอล์กอินเข้าไปดูเลยยังได้
จะเข้าออกโรงละครตอนไหนก็ได้ สุดยอดปะล่ะ
บอกแล้วไงว่ารู้อยู่แล้ว
และถ้าเป็นนักแสดงราคุโกะชื่อดัง จะมีแสดงเดี่ยวตามฮอลล์ใหญ่ๆ ด้วย
ถ้าอยากดูนักแสดงราคุโกะคนโปรด แบบเต็มอิ่มละก็แนะนำเลย
อ๊ะ ไปเล่าเรื่องวันนี้ให้อาจารย์ฟังดีกว่า
ที่อื่นๆ อย่างเช่นศูนย์ชุมชน คาเฟ่ หรือแม้แต่วัด
ก็มีจัดอีเวนท์ราคุโกะเป็นบางครั้ง
ต้องคอยติดตามข่าวสารดีๆ
อ้าว หายเฉย
คำบรรยายโดย อาภากร รุจีรไพบูลย์